LAOAG CITY – Sumangsango ti kaso a pananglabsing ti Republic Act 9165 wenno Comprehensive Dangerous Drugs Act of 2002 ti maysa a dati a kameng ti Philippine Navy.
Binigbig ni P/Sr Insp Ryan Retotar, chief of police ti PNP Currimao ti suspek a ni Remson Suga, residente ti Brgy Pias Norte, Currimao, Ilocos Norte, ken maysa nga absent without official leave wenno AWOL a kameng ti Philippine Navy.
Kuna ni Retotar a ni Suga ket nakonbiktaran iti kaso nga alarm and scandal gapu ti panagpaputok na ti paltog rason a naibalud ngem temporaryo a nakaruar kalpasan a pyinansaan ti asawa na.
Nupay kasta, dagus met laeng a naarestar kalpasan nga inbabawi ti asawa na ti inbayad na a piyansa gapu ti panangkabil na kenkuana.
Idi ipatungpal dagiti otoridad ti order of arrest ti korte ket ditoy a natiliwan ni Suga ti sumagmamano a sachet ti maatap a shabu.
Segun ti monitor dagiti otoridad, ni Suga ket rumrumuar nga agus-usar ti maipawil a druga.
Iti agdama ket temporaryo a nakaruar iti pagbaludan ti suspek kalpasan a nagbayad ti uliteg na ti piyansa na nga 137,000 a pisos.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn